Marie Thérèse Mukamulisa

Mukamulisa Marie Thérèse ( yavutse ku ya 29 Kamena 1965) ni umunyamategeko w'umunyarwandakazi ukora mu rukiko nyafurika rurengera uburenganzira bwa muntu n'abaturage kuva muri 2016.

 Ubuzima bwo hambere 
Mukamulisa yavukiye i Kigali ku ya 29 Kamena 1965.   Afite impamyabumenyi ihanitse mu by'amategeko yakuye muri kaminuza y'u Rwanda (1990) n'impamyabumenyi ihanitse mu by'amategeko rusange yakuye muri kaminuza ya Moncton i New Brunswick, muri Kanada (1993).   Afite Masters mu bushakashatsi bwa Jenoside no kuyikumira yakuye mu kigo gishinzwe gucunga amakimbirane muri kaminuza nkuru y'u Rwanda. 

 Umwuga 
Mukamulisa yari umucungamari n'umubitsi mu mushinga wo gukora iperereza ku buhinzi bashingiye ku mibare. Yabaye umuyobozi ushinzwe ubwishingizi bw'imodoka muri Sonarwa hamwe n’umunyamabanga nshingwabikorwa w’umuryango utegamiye kuri leta CCOAIB.  Mukamulisa yari umwe mu bakomiseri cumi na babiri bateguye Itegeko nshinga ry'u Rwanda nyuma ya Jenoside,  kandi yabaye umwarimu mu mategeko  muri kaminuza y'u Rwanda. 

Mukamulisa yagizwe umucamanza w'urukiko rw'Ikirenga mu Rwanda muri 2003. Yavuze ku ngorane abagore bahura nazo mu nzego z’ubutabera, cyane cyane ku ihohoterwa rikorerwa abana no gufata ku ngufu, bitewe n’umuco n’uburinganire buri hasi.  Muri 2015, yabaye umwe mu bagize inama nkuru y'Ubucamanza y'u Rwanda. Ni n'umwe mu bagize ihuriro mpuzamahanga rya International Hague Network of Judges. 

Mukamulisa yatorewe manda y'imyaka itandatu mu rukiko nyafurika rushinzwe uburenganzira bwa muntu  hamwe na Ntyam Mengue ukomoka uri Kameroni muri Nyakanga 2016. http://www.newtimes.co.rw/section/read/203317  Ishyirwaho rye ryanenzwe kubera icyemezo cy’u Rwanda cyo kuva mu kwemerera abantu n’imiryango itegamiye kuri Leta kujuririra mu rukiko, ndetse no kuba Mukamulisa yaragize uruhare mu itsinda ry’abacamanza bakatiye umunyapolitiki utavuga rumwe n’ubutegetsi Victoire Ingabire Umuhoza, wajuririye uru urukiko muri Afurika. http://l-hora.org/?p=1276&lang=ca http://www.ijrcenter.org/2016/03/14/rwanda-withdraws-access-to-african-court-for-individuals-and-ngos/ https://web.archive.org/web/20170915114135/http://www.therwandan.com/blog/the-rwandan-state-has-boycotted-the-african-court-on-human-and-peoples-rights-in-case-no-0032014-which-opposes-it-to-ms-victoire-ingabire-umuhoza-president-of-the-fdu-inkingi/

Mukamulisa yabaye kandi mu Nama Nkuru y'Ubucamanza mu Rwanda kuva muri 2015, ndetse akaba n'umwe mu bagize imiyoboro mpuzamahanga yo mu karere ndetse no ku rwego mpuzamahanga y'abacamanza nk'umuryango mpuzamahanga w'i La Haye mu buholandi ya (IHNJ), Yabaye umucamanza w'Urukiko rw'Ikirenga rw'u Rwanda kuva mu 2003, https://www.african-court.org/wpafc/lady-justice-marie-therese-mukamulisa-rwanda/

 Amashakiro 

Ikiciro:Amategeko
Ikiciro:Rwanda
Ikiciro:Abagore